Buržė ežeras

Buržė ežeras () – ežeras rytų Prancūzijoje, Savojos departamente, Savojos Alpėse (231 m aukštyje), 10 km į šiaurę nuo Šamberi. Tai didžiausias ir giliausias vien tik Prancūzijos teritorijoje esantis ežeras. Išsidriekęs šiaurės–pietų kryptimi 18 km, plotis iki 3,5 km. Ežeras ledyninės kilmės, susidarė prieš 19 tūkst. metų. Jį maitina iš kalnų atitekančios upės (svarbiausia Lysas). Iš ežero išteka Savjė kanalas (Ronos baseinas).

Svarbus turistinis objektas. Prie Buržė ežero yra Eks le Beno, Le Buržė diu Lako miestai.

Seniau ežere gyveno endeminė, dabar jau išnykusi sykų rūšis Coregonus bezola.

Kategorija:Prancūzijos ežerai